|  |  |
| --- | --- |
|  |  |

**dukaPC – datamaskinen alle kan bruke**

**dukaPC** består av en Windows PC (bordmodell, bærbar eller nettbrett), som kommer helt ferdig satt opp for brukeren.

Det tilhørende dukaPC-abonnement kommer i to utgaver, avhengig av om du har Internett i boligen allerede, eller ikke:

**dukaPC abonnement til kr. 299/måned inkluderer:**

* Internettforbindelse, mobilt bredbånd
* Løpende oppdateringer av datamaskinens programmer og viruskontroll
* Ubegrenset adgang til telefonisk hjelp

**dukaPC abonnement til kr. 175/måned (uten internett) inkluderer:**(for de som allerede har internett fra en annen leverandør, som de ønsker å benytte videre)

* Løpende oppdateringer av datamaskinens programmer og viruskontroll
* Ubegrenset adgang til telefonisk hjelp

**Hvorfor dukaPC og abonnement?**

Den største forskjellen på et dukaPC produkt og de mer «kommersielle» produkter mener vi er enkelheten og tryggheten. En dukaPC skal være enkel å eie og enkel å bruke, og er primært beregnet på personer som tidligere har hatt lite eller ingen befatning med PC og Internett. Eller personer som av ulike grunner har problemer med å mestre de vanlige PC-ene.

For personer som er godt komfortable med sin PC eller nettbrett, og mestrer disse uten problemer, og som ser seg om etter en ny maskin, så er nok ikke dukaPC alternativet for dem. Vi prøver å være tydelige på at det ikke er disse brukerne vi henvender oss til som kunder.

**Men vi deler Seniornetts visjon om å få «alle på nett», og derav også vårt samarbeide.**   
For alle de:

* som trenger noe som er enklere enn det de finner i de «kommersielle produkter»,
* som ikke har venner/familie/naboer som kan gi dem teknisk support når de trenger det,
* som ikke har ønske eller ambisjoner om å bli PC-kyndige, men likevel ønsker å kunne oppleve gleden og friheten av bruken,

så er kanskje dukaPC deres vei inn i det digitale samfunn.  Og for mange også en vei ut av sosial isolasjon og til økt livsglede.

Vi har som målsetning at våre produkter skal gi våre brukere:

* **glede**; vi vil at brukerne skall komme lett i gang, uten nødvendigvis å kunne noe fra før, og endog ikke behøve å gå på kurs. Og likevel oppleve gleden av å mestre å komme på nett, finne informasjon, finne nettbank, sende/motta epost, skrive dokumenter, se på bilder, ta i bruk sosiale medier osv.
* **enkelhet**; dukaPC er renset for tekniske faguttrykk, og brukeren slipper å ta stilling til tekniske oppgraderinger, viruskontroll etc.  Det gjør vi automatisk for brukeren.
* **trygghet**; Vi er tilgjengelige for våre brukere pr epost og per telefon. Vi oppfordrer våre brukere til å ringe vår Kundeservice dersom det er noe de lurer på. Og de skal være  
  trygge på at de får svar og hjelp fra personer som er trenet i dette.  Selvfølgelig på norsk. 90% av henvendelsene til oss er ikke pga ‘problemer’, men rett og slett fordi der er mange der ute som ikke har noen å diskutere «PC/Internett» med.   
  Ved behov, kan vår kundeservice logge seg på og fjernstyre brukerens PC, etter at brukeren gir tillatelse til det. På denne måten kan vi sammen med brukeren se på samme skjermbilde, og dermed kunne gi best mulig veiledning og svar på det som brukeren lurer på.
* **troverdighet;** dukaPC ble ‘skapt’ i Danmark. Der ble konseptet utarbeidet i nært samarbeide med danske Ældresagen.  
  Innholdet og brukergrensesnittet er dermed skreddersydd behovene identifisert av de eldre selv.

**Hva får kunder som allerede har Internett for abonnementet til kr 175/måned?**

De får tryggheten av at vi i DuKan tar oss av alle nødvendige tekniske oppdateringer fortløpende (f.eks. Windows, Java og virusbeskyttelse) på våre kunders PC-er.  De får ubegrenset tilgang til å bruke vår Kundeservice. Og de får selvfølgelig tilgang til dukaPC’s nyutviklede «moduler» og innholdstjenester.

Vær oppmerksom på at abonnementet ikke har noen bindingstid.  Brukerne står fritt i å avslutte abonnementet, dersom de skulle ønske det. Da kan vi selvfølgelig ikke lenger yte samme støtte gjennom kundeservice, og heller ikke forestå tekniske oppdateringer, og heller ikke lenger garantere innholdet dukaPC-modulene.

Men ‘bak’ dukaPC er der en ‘vanlig’ Windows PC, som selvfølgelig vil fortsette å fungere som en vanlig Windows PC, også etter at et dukaPC abonnement er avsluttet.